jkorsvik/nowiki_second_scrape_merged huggingface dataset:
Oleksandr Sjovkovskyj

Oleksandr Volodymyrovytsj Sjovkovskyj (ukr.: Олександр Володимирович Шовковський, født 2. januar 1975 i Kyiv) er en ukrainsk tidligere fotballspiller.
Han har voktet målet for Dynamo Kyiv siden 1993 og spiller til vanlig på Ukrainas landslag, der han er førstevalg i VM i fotball 2006. 
Sjovkovskyj er 191 cm høy og veier 86 kg.


== Eksterne lenker ==
(en) Oleksandr Shovkovskyi – kategori av bilder, video eller lyd på Commons 
(en) Oleksandr Sjovkovskyj – FIFA 
(en) Oleksandr Sjovkovskyj – UEFA 
(en) Oleksandr Sjovkovskyj – Transfermarkt 
(en) Oleksandr Sjovkovskyj – national-football-teams.com 
(en) Oleksandr Sjovkovskyj – WorldFootball.net 
(en) Oleksandr Sjovkovskyj – FootballDatabase.eu 
(en) Oleksandr Sjovkovskyj – Soccerway 
(en) Oleksandr Sjovkovskyj – EU-Football.info 
(en) Oleksandr Sjovkovskyj – Ukrainas fotballforbund 
(en) Oleksandr Sjovkovskyj – FBref
Tangsprell

Tangsprell (Pholis gunnellus) er en fisk som lever ned til hundre meters dyp. Kroppen er slank og blir ca. 25 cm. lang. Den har mellom 9 og 13 flekker langs ryggfinnen.
Gytetiden er i januar-februar. De 80-200 eggene legges i klaser. Fisken har yngelpleie.
Grunnen til at den blir kalt for tangsprell er at den ofte legger seg under steiner eller inni fuktig tare, hvis skjulestedet blir tatt bort spreller så fisken for å komme seg bort.


== Referanser ==


== Eksterne lenker ==
(en) tangsprell – oversikt og omtale av artene i WORMS-databasen 
(en) tangsprell i Global Biodiversity Information Facility 
(no) tangsprell hos Artsdatabanken 
(sv) tangsprell hos Dyntaxa 
(en) tangsprell hos FishBase 
(en) tangsprell hos ITIS 
(en) tangsprell hos NCBI 
(en) Kategori:Pholis gunnellus – bilder, video eller lyd på Wikimedia Commons 
(en) Pholis gunnellus – galleri av bilder, video eller lyd på Wikimedia Commons 
Pholis gunnellus – detaljert informasjon på Wikispecies
Hesjerocken

Hesjerocken er en tre dagers utendørs non-profit rockefestival. Den finner som regel sted den tredje helgen i august. Festivalen arrangeres på Lyngåsen gård utenfor Skien og gården drives til daglig som en økologisk drevet gård med urter og sauer. 
Festivalen ble arrangert for første gang i 2001, med utgangspunkt i et bryllup året før. Hele festivalen er drevet på et dugnadsbasert idealistisk grunnlag hvor hverken arrangører eller artister får betalt.
Festivalen har en undergrunnsprofil og har 300-400 besøkende hvert år. Blant artistene som har spilt der er bl.a.: Bøyen Beng, Surferosa, Ras Nas, Raggabalder, Groundation Movement, Eric Andersen, Mohammed, Tömmermenn, Lame Ducks, Kaja Bø m.fl.


== Eksterne lenker ==
Hesjerocken.no
Júlio César Soares Espíndola

Júlio César Soares de Espíndola (født 3. september 1979 i Rio de Janeiro), vanligvis kjent som Júlio César, er en brasiliansk tidligere fotballspiller.
Han spilte for den lokale klubben Flamengo i seks år. I august 2005 signerte han en treårskontrakt med Inter. Han erstattet Francesco Toldo som førstevalg, og spilte flere glimrende kamper. Sommeren 2012 gikk han til QPR på en fireårskontrakt til en verdi av €2.5 millioner i året.
Júlio César har spilt 78 kamper for Brasils landslag, og var med på å vinne Copa América i 2004. Han har deltatt i tre VM-sluttrunder som del av den brasilianske troppen: 2006 i Tyskland, 2010 i Sør-Afrika og 2014 på hjemmebane i Brasil.


== Meritter ==
FlamengoCampeonato Carioca: 1999, 2000, 2001, 2004
Copa dos Campeões: 2001
Taça Rio: 2000
Taça Guanabara: 1999, 2001, 2004InternazionaleSerie A: 2005–2006, 2006–2007, 2007–2008, 2008–2009, 2009–2010
Coppa Italia: 2005–2006, 2009–2010
Supercoppa italiana di calcio: 2005, 2006, 2008
Mesterligaen: 2009/2010BrasilCopa América: 2004
Confederations Cup: 2009


== Referanser ==


== Eksterne lenker ==
(en) Júlio César Soares Espíndola – kategori av bilder, video eller lyd på Commons 
(en) Júlio César på Internet Movie Database 
(de) Júlio César – Munzinger Sportsarchiv 
(en) Júlio César – Olympedia 
(en) Júlio César – FIFA 
(en) Júlio César – UEFA 
(en) Júlio César – Major League Soccer 
(en) Júlio César – Transfermarkt 
(en) Júlio César – national-football-teams.com 
(en) Júlio César – WorldFootball.net 
(en) Júlio César – Soccerbase.com 
(en) Júlio César – FootballDatabase.eu
José Azevedo

José Bento Azevedo Carvalho (født 19. september 1973 i Vila do Conde) er en portugisisk tidligere profesjonell syklist.
Hans største meritter er en femteplass sammenlagt i Giro d'Italia i 2001, sjetteplass i Tour de France 2002 og femteplass i Tour de France 2004.


== Lag ==
Recer-Boavista (1994–1995)
Maia-MSS (1996–2000)
ONCE (2001–2003)
Discovery Channel (2004–2006)
Sport Lisboa e Benfica (2007–2008)


== Referanser ==


== Eksterne lenker ==
(en) José Azevedo – Olympedia 
(en) José Azevedo – Sports-Reference (OL-resultater – arkivert) 
(en) José Azevedo – ProCyclingStats 
(en) José Azevedo – Cycling Archives 
(en) José Azevedo – Cycling Quotient 
(en) José Azevedo – CycleBase 
(en) José Azevedo – TheSports.org
Johan P. Lunde

Johan Peter Lunde (1866–1938) var en norsk teolog. Han var biskop i Oslo bispedømme 1922–1937.
Lunde var utdannet cand.theol fra Universitetet i Oslo. Gjennom sine mange prekener for barn, ble Lunde kjent som barnebiskopen. Hans prekensamlinger for barn blir fortsatt benyttet i det kristne barne- og ungdomsarbeidet mange steder i Norge. Han var blant annet president i verdens søndagsskoleforbund. Hans sang Gud vil jeg skal være et solskinnsbarn synges fremdeles. 
«Barnebispen» hadde ikke selv noen barn. Han var gift en kort tid som ung prest, og etter at hans kone døde, levde han enslig resten av livet.


== Heder ==
Johan Lunde ble utnevnt til kommandør av 1. klasse av St. Olavs Orden 1929, og han var kommandør av den svenske Nordstjärneorden.


== Bøker ==
1936 - Den Bibelske Historie : Hva Gud har gjort forat verden kan bli frelst E-bok


== Referanser ==


== Eksterne lenker ==
Johan Lunde i Norsk biografisk leksikon
Fernando Meira

Fernando José da Silva Freitas Meira (født 5. juni 1978 i Guimarães) er en portugisisk fotballspiller. Han spiller for den spanske klubben Real Zaragoza. Han spiller også på Portugals landslag, og var blant annet med i troppen under VM 2006 i Tyskland.


== Eksterne lenker ==
(de) Fernando Meira – Munzinger Sportsarchiv 
(en) Fernando Meira – Olympedia 
(en) Fernando Meira – Sports-Reference (OL-resultater – arkivert) 
(en) Fernando Meira – FIFA 
(en) Fernando Meira – Transfermarkt 
(en) Fernando Meira – national-football-teams.com 
(en) Fernando Meira – WorldFootball.net 
(en) Fernando Meira – FootballDatabase.eu 
(de) Fernando Meira – fussballdaten.de 
(en) Fernando Meira – Soccerway
Nuno Valente

Nuno Jorge Pereira da Silva Valente, kjent som Nuno Valente (født 12. september 1974 i Lisboa) er en portugisisk tidligere fotballspiller. Valente valgte å legge opp etter kontrakten med Everton gikk ut.
Han har tidligere spilt for Sporting Lisboa og FC Porto.


== Referanser ==


== Eksterne lenker ==
(en) Nuno Valente – FIFA 
(en) Nuno Valente – UEFA 
(fr) Nuno Valente – LÉquipe 
(en) Nuno Valente – Transfermarkt 
(en) Nuno Valente – Transfermarkt (manager) 
(en) Nuno Valente – national-football-teams.com 
(en) Nuno Valente – WorldFootball.net 
(en) Nuno Valente – Soccerbase.com 
(en) Nuno Valente – FootballDatabase.eu 
(en) Nuno Valente – Soccerway
Luís Miguel Brito

Luís Miguel Brito Garcia Monteiro (født 4. januar 1980 i Lisboa), bedre kjent som Miguel, er en portugisisk tidligere fotballspiller. Han spilte sist for Valencia CF frem til 2012 og Portugals landslag, som han debuterte for mot Italia 12. februar 2003. Miguel spilte for Portugal under EM 2004, der Portugal tapte for Hellas i finalen.
I august 2004, mens han spilte for SL Benfica, ble Miguel koblet til en overgang til Juventus, men det ble aldri noe av klubbskiftet.
I juli 2005 kom ikke Miguel tilbake etter en ferie, idet han hevdet at kontrakten med Benfica var ugyldig. Det endte med at han gikk til spanske Valencia CF, der han spilte frem til 2012 da han la opp som aktiv fotballspiller.


== Referanser ==


== Eksterne lenker ==
(en) Luís Miguel Brito – FIFA 
(en) Luís Miguel Brito – UEFA 
(en) Luís Miguel Brito – Transfermarkt 
(en) Luís Miguel Brito – national-football-teams.com 
(en) Luís Miguel Brito – WorldFootball.net 
(en) Luís Miguel Brito – FootballDatabase.eu 
(de) Luís Miguel Brito – fussballdaten.de 
(en) Luís Miguel Brito – Soccerway 
(en) Luís Miguel Brito – EU-Football.info 
(en) Luís Miguel Brito – Fora De Jogo
Kwanza

Kwanza eller Cuanza er  en elv i Angola. Den renner ut i Atlanterhavet noe sør for hovedstaden Luanda.
Den har sine kilder i nærheten av Mumbue på rundt 1450 moh på Bié-høylandet i det sentrale Angola. Derfra renner den nordover gjennom provinsen Bie, så videre i nordvestlig retning som grenseelv mellom provinsene  Bie og Malange, og deretter mellom Cuanza Sul og Malange, og deretter – i vestlig retning – mellom Cuanza Sul og Bengo, før den renner gjennom provinsen  Cuanza Norte. Så munner den ut ca. 50 km sør for Luanda ved Barra do Cuanza. 
Det nedre løp av elven kan i en strekning på 250 km trafikkeres med skip. Så kommer et vannkraftverk ved  Dondo hvor Cambambedemningen er anlagt. Elven har også nok et større reservoar,  Capandademningen. Planer om et ytterligere vannkraftverk finnes. 


== Se også ==
Angolansk kwanza
Armando Teixeira

Armando Gonçalves Teixeira (født 25. september 1976) bedre kjent under artistnavnet Petit, er en franskfødt portugisisk fotballtrener og tidligere fotballspiller som er hovedtrener for Boavista FC.
Han spilte i perioden 2001 til 2008 også for Portugals landslag, hvor han til slutt fikk 57 kamper og fire mål. Han fikk kallenavnet Petit fordi han var så liten, og fordi han var født i Frankrike.


== Referanser ==


== Eksterne lenker ==
(de) Armando Teixeira – Munzinger Sportsarchiv 
(en) Armando Teixeira – FIFA 
(fr) Armando Teixeira – LÉquipe 
(en) Armando Teixeira – Transfermarkt 
(en) Armando Teixeira – Transfermarkt (manager) 
(en) Armando Teixeira – national-football-teams.com 
(en) Armando Teixeira – WorldFootball.net 
(en) Armando Teixeira – FootballDatabase.eu 
(de) Armando Teixeira – fussballdaten.de 
(en) Armando Teixeira – EU-Football.info
Hélder Postiga

Hélder Manuel Marques Postiga (født 2. august 1982 i Vila do Conde) er en portugisisk tidligere fotballspiller. Han spilte også for det portugisiske landslaget.


== Spillerkarriere ==
Postiga har tidligere hatt en periode i FC Porto, hvor han blomstret stort, og i 2003 gikk han til Tottenham i England. Han fant seg ikke til rette i Premier League, og returnerte til Porto etter en sesong. 
I januar 2006 gikk han til Saint-Étienne, og overbevisende spill her sikret Postiga en plass i Portugals landslagstropp til VM 2006 i Tyskland. Etter returen til FC Porto, har Postiga høsten 2006 igjen funnet formen som gjorde han til den ettertraktede spilleren før overgangen til hans favorittlag, Tottenham, i 2003. Han endte på elleve mål totalt i den portugisiske serien, hvilket plasserte ham på fjerdeplass på ligaens toppscorerliste i 2007.
I høstsesongen 2007 slet Postiga med skader og mangel på spilletid, hvilket førte til at han ble lånt ut med opsjon på kjøp til Panathinaikos . Her står han med 2 mål på 9 kamper. Postiga ble i mai 2008 tatt ut i Portugals tropp til EM i Sveits/Østerrike. Her skal han kjempe med Nuno Gomes og Hugo Almeida om spissplassen.
Den 1. juni 2008 signerte Postiga en treårskontrakt med Sporting Lisboa, med en overgangssum på 2 og en halv million euro. FC Porto eier fortsatt 50 % av Postiga, og hvis Sporting ønsker fullt eierskap over spissen må de ut med nye 2 og en halv million euro.


== Referanser ==


== Eksterne lenker ==
(en) Hélder Postiga – FIFA 
(en) Hélder Postiga – UEFA 
(fr) Hélder Postiga – LÉquipe 
(en) Hélder Postiga – Transfermarkt 
(en) Hélder Postiga – national-football-teams.com 
(en) Hélder Postiga – WorldFootball.net 
(en) Hélder Postiga – Soccerbase.com 
(en) Hélder Postiga – FootballDatabase.eu 
(en) Hélder Postiga – Soccerway 
(en) Hélder Postiga – EU-Football.info 
(pt) Hélder Postiga på FPFs offisielle hjemmeside
Kjelle ungdomsskole

Kjelle ungdomsskole var en ungdomsskole i Tønsberg kommune i Vestfold som var i bruk fra 1962 til 2006, da den ble nedlagt. Skolen lå i Kjellelia rett nord for Kjelleolla og Frodeåstunnelen gjennom Frodeåsen utenfor Tønsberg sentrum. Bygningene ble revet i juni 2013.


== Historie ==
Kjelle ungdomsskole stod ferdig 22. januar 1962. Den hadde da kostet nesten fire millioner kroner. Skolen åpnet som Norges femte og Vestfolds første ungdomsskole samme høst. Den tok imot elever fra barneskolene på Barkåker, Jareteigen, Sem og Eik i Sem kommune. Etter hvert sluttet en med å sende nye ungdomsskoleelever fra Sem til Kjelle, de fortsatte isteden på enhetsskolen på Sem. Sem kommune ble for øvrig slått sammen med Tønsberg kommune i 1988.
Kjelle ungdomsskole ble etter hvert så nedslitt at kommunen bestemte å bygge ny skole, og Kjelle ble nedlagt 22. juni 2006. Elevene og lærerne fortsatte i den nybygde Kongseik ungdomsskole på Eik fem kilometer unna.
I løpet av 44 år var i alt 3 500 elever og 200 lærere innom Kjelle ungdomsskole.
I 2006 kjøpte Tønsberg kommune den 20 mål store skoletomta av grunneieren stamhuset Jarlsberg for ti millioner kroner. Bruken av området var tidligere låst til skoleformål i festekontrakten med stamhuset, og kommunen kan etter kjøpet regulere tomta til et annet formål enn skole, for eksempel attraktive boligtomter.


== Referanser ==


== Eksterne lenker ==
Om Kjelle ungdomsskoles tilblivelse
Gravøl for Kjelle
Kongseik ungdomsskole
Sebastian Lang

Sebastian Lang (født 15. september 1979 i Sonneberg) er en tysk tidligere profesjonell syklist.
Han vant blant annet to etapper under Rheinland-Pfalz-Rundfahrt i 2002. I 2003 vant han Danmark rundt.
I 2011 var han den eneste som fullførte alle tre Grand Tours. Etter sesongen la han opp.


== Lag ==
Team Gerolsteiner (2002–2008)
Silence-Lotto (2009–2011)


== Eksterne lenker ==
(de) Sebastian Lang – Munzinger Sportsarchiv 
(en) Sebastian Lang – ProCyclingStats 
(en) Sebastian Lang – Cycling Archives 
Offisielt nettsted 
(en) Sebastian Lang – kategori av bilder, video eller lyd på Commons
Međimurje

Međimurje fylke (Medjimurje) (kroatisk: Međimurska županija) er et fylke i Kroatia, beliggende mellom elvene Mur og Drava. Det ligger helt nord i regionen det sentrale Kroatia, og grenser mot nabolandene Slovenia i vest og nord, og Ungarn i nordøst. I syd grenser det mot fylkene Varaždin og Koprivnica-Križevci. Den største byen og fylkeshovedstad er Čakovec, andre byer er Prelog og Mursko Središće.
Navnet betyr bokstavelig mellom-Mur-land.


== Administrativ inndeling ==
Međimurje fylke er inndelt i 3 byer og 22 kommuner.
Byer:

Čakovec
Mursko Središće
PrelogKommuner:

Belica
Dekanovec
Domašinec
Donja Dubrava
Donji Kraljevec
Donji Vidovec
Gori
Gornji Mihaljevec
Kotoriba
Mala Subotica
Nedelišće
Orehovica
Podturen
Pribislavec
Selnica
Strahoninec
Sveta Marija
Sveti Juraj na Bregu
Sveti Martin na Muri
Šenkovec
Štrigova
Vratišinec


== Eksterne lenker ==
Offisielt nettsted 
(en) Međimurje County – kategori av bilder, video eller lyd på Commons
Liste over hovedsteder i Europa

Alfabetisk liste over hovedsteder i Europas suverene stater:
For dagene er onde

For dagene er onde er en norsk spillefilm fra 1991 etter Anne Karin Elstads roman. Filmen er en intens fortelling om framvekst av ondskap og dens ødeleggelser. Regien er ved Eldar Einarson. Hovedrollene spilles av Anne Krigsvoll og Pål Skjønberg.


== Handling ==
Norsk-amerikaneren Robert kommer tilbake til hjembygda etter mange år i utlandet. Han får et nært og fortrolig forhold til den 36 år gamle Hildegunn som er gift med Tore.
Hildegunn er filmens sentrale person. Hennes varme forhold til Robert skaper snart reaksjoner hos bygdefolket, men Hildegunn ser ikke den destruktive spenningen som vokser fram.


== Skuespillere ==
Anne Krigsvoll som Hildegunn
Pål Skjønberg som Robert
Bjørn Sundquist som Tore
Iren Reppen som Anne.
Joachim Cossais som Anders
Jeppe B. Larsen som Knut.
Jack Fjeldstad som Gammel-Anders
Grete Nordrå som Ane
Sven Nordin som Hallvard
Hildegun Riise som Kjersti.
Kaare Kroppan som Ola.
Liv Thorsen som Ragna.
Lars Øyno som Henrik.
Merete Moen som Hilda.
Vidar Sandem som Per.
Anders Kippersund som Sogneprest
Reidar Aarsand som Trekkspiller


== Eksterne lenker ==
(en) For dagene er onde på Internet Movie Database 
(no) For dagene er onde i Nasjonalbibliotekets filmografi 
(no) For dagene er onde hos Filmfront 
(fr) For dagene er onde på Allociné 
(en) For dagene er onde på AllMovie
Hilmo

Hillmo, eller Hilmo, er ei grend som ligger lengst nord i Tydal. Navnet Hilmo kommer av det norrøne ordet hjallr som betyr avsats, platå eller hylle. Her bor ca. 30 mennesker fordelt på fire garder. I tillegg til gardsbruka har bedrifter som Hilmo Handlaft (handlafta hytter og hus) og Tydalskjøtt (kjøttforedling etter tradisjonelle metoder) tilhold i Hilmogrenda.


== Gardene ==
Det er idag fire garder som er i drift i Hilmo. Det er Kvernmoen (Hilmo Nedre), Neergarden (Hilmo Nordre) og Aunet, som driver med mjølk og kjøttproduksjon og Hilmo Øvre som driver med kjøttproduksjon og kjøttforedling. På den opprinnelige Hilmogarden (Øvergarden) bodde den kjente åkleveverksen Berit Hilmo (1766-1859). Denne gården er i dag bebodd, men leier bort dyrkamarka til naboer. Gullbrekka blir i dag benytta som fritidsbolig, mens Hilmohaugen er et kommunalt bygdatun, slik det framsto på 1800-tallet. Tidligere garder man i dag bare finner få spor av, er Pættersbakken (husmannsplass under Neergarden), Arnebakken og Hilmogjardet (husmannsplasser under Hilmo (Øvergarden).


== Utmarka ==
Hilmomarka omfatter området mellom Litj-Hynna og grensa mot Selbu og mellom Nea og Bokkhåmmårfjellet. Hilmogardene har setervoller både på Movollen (Hilmo og Aunet), Hyllingvollen (Hilmo øvre) og ved Usmesjøen(Kvernmoen og Neergarden). Tidligere var det også setervoller ved Granlund, Hynnøyan, Digeråsen, Skørbergåsen og Stugguvolldalen. Utmarka eies i hovedsak av Tomas Angels Stiftelser, mens Hilmogardene kun eier mindre biter rundt gardene og setervollene. To naturreservat ligger på Hilmomarka: Hilmoskogen barskogreservat ved Movollen og Stormyra våtmarksreservat, som ligger rett ovenfor grenda.


== Referanser ==


== Litteratur ==
Tydalsboka. 2. Ås: Tydal kommune. 1972. s. 5–22.
Eldar Einarson

Eldar Einarson (født 8. mai 1947) er en norsk filmskaper og forfatter.  
Etter fullført maskinisteksamen mønstret han av som sjømann på slutten av 1960-tallet for å begynne som scenearbeider/skuespiller ved Scene 7 og Riksteatret. 
Fra 1972 til 1982 lagde han over tretti  dokumentarfilmer  for NRK.  På spillefilmsiden har han vært både kameraoperatør, innspillingsleder, produksjonsleder, produsent, manusforfatter og regissør. I perioden 1982 til 1985 var Einarson tilknyttet Kreditkassens filmselskap Movieteam a/s og produserte film og video for næringslivet. 
I 1975 debuterte han som spillefilmregissør  med Faneflukt etter eget originalmanus. Etter det fulgte Kosmetikkrevolusjonen (1977) og Pakketur til Paradis (1980), og til slutt For dagene er onde (1991). Som forfatter debuterte han i 1999 med barneboken Rotteøgleskogen.


== Filmografi ==
1975 – Faneflukt
1977 – Kosmetikkrevolusjonen
1980 – Pakketur til Paradis
1991 – For dagene er onde


== Bibliografi ==
Rotteøgleskogen – barnebok (1999)
Djevelens gap – barnebok (2001)


== Familie ==
Eldar Einarson er sønn av karikaturtegneren Odd Einarson, og bror av filmskaperen Oddvar Einarson.


== Referanser ==


== Eksterne lenker ==
(en) Eldar Einarson på Internet Movie Database 
(sv) Eldar Einarson i Svensk Filmdatabas 
(en) Eldar Einarson hos The Movie Database 
Biografi hos Smiling Banana Films
Komondor

Komondor (FCI #53) er en helhvit bruks-, hyrde og gjeterhundtype som er kjent for sin svært karakteristiske «mopplignende» pelsbehåring. Den er gigantstor og stammer fra Ungarn. I hjemlandet har den tradisjonelt fungert som vokterhund opp gjennom århundrene.


== Opprinnelse og alder ==
Man har antatt at Komondorens forfedre kom til Ungarn med madjarene helt på slutten av 800-tallet, men dette kan være feil. En annen teori er at den kom med kumanerne (også kalt vestlige kiptsjaker) på 1200-tallet, da disse flyktet vestover fra Tyrkia i en forsøk på å unngå mongolenes invasjon. Faktisk har denne teorien blitt forsterktet i senere tid, gjennom arkeologiske funn av hunder gjort i bosetninger etter kumanere. Funnene påminner sterkt om komondor og kuvasz, uten at dette kan endelig bekreftes. Navnet komondor (eller komon-dor) ble tolket som kumanernes hund av András Pálóczi-Horváth i 1989, noe som ytterligere forsterker den siste teorien.
Rasen må således trolig regnes som en etterkommer av de store hvite hundene som innvandret til Europa fra Asia gjennom migreringene østfra, men særlig mer vet man ikke om rasens opphav.


== Utseende, anatomi og fysikk ==
Komondor er en gigantstor svakt rektangulær hunderase med en svært karakteristisk helhvit pels, som minner om den puli og bergamasco har. Hele kroppen er rikelig dekket av lang, lisse- eller mopplignende pelsbehåring som er 20-27 cm lang på lendet, 15-22 cm på ryggen, over skuldrene og langs sidene av brystkassen, og 10-18 cm lang på hodet, halsen og nedover lemmene. Behåringen er grov i strukturen og sammentvinnet i lange, lisselignende strimler som ikke må flette seg med hverandre. Underullen er tynn og ullen. Pelsen må ikke børstes, men kun «ryddes/separeres» med fingrene. Separeringen starter man med i 8-måneders-alderen. Den skal heller ikke vaskes mer enn maksimalt to ganger om året.
Hannene blir omkring 80 cm i skulderhøyde og veier gjerne 50-60 kg, tispene blir cirka 70 cm høye og veier gjerne 40-50 kg.


== Bruksområde ==
Komondor er en god vokterhund og vakthund av natur. For de rette blir den også en meget god familiehund, kløvhund, trekkhund eller utstillingshund.


== Lynne og væremåte ==
Komondor er en hund for viderekomne. Dette er ingen kjælehund, men den er både lojal og hengiven eieren og skal være forsiktig omkring barn. Den krever mye plass og mosjon for å trives, og kan være både territorial og dominant.


== Eksterne lenker ==
Klubben for ungarske vakt- og gjeterhund-raser